**Lietošanas instrukcija: informācija lietotājam**

**Gastricumeel tabletes**

Homeopātiskas zāles

**Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā to noteicis ārsts vai farmaceits.

- Saglabājiet šo instrukciju! Iespējams, ka vēlāk to vajadzēs pārlasīt.

- Ja Jums nepieciešama papildus informācija vai padoms, vaicājiet farmaceitam.

- Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā Skatīt 4. punktu.

- Ja Jūsu veselības stāvoklis pasliktinās vai neuzlabojas 5 dienu laikā, Jums jāsazinās ar savu ārstu.

**Šajā instrukcijā varat uzzināt**:

1. Kas ir Gastricumeel tabletes un kādam nolūkam to lieto

2. Kas Jums jāzina pirms Gastricumeel tabletes lietošanas

3. Kā lietot Gastricumeel tabletes

4. Iespējamās blakusparādības

5. Kā uzglabāt Gastricumeel tabletes

6. Iepakojuma saturs un citainformācija

**1.** **Kas ir Gastricumeel tabletes un kādam nolūkam to lieto**

Gastricumeel tabletesir homeopātiskas zāles, ko lieto akūta un hroniska gastrīta, grēmu, meteorisma gadījumā.

Piezīme: Ja Jums parādās simptomi, kas ir noturīgi, neidentificēti vai atkārtojas, Jums jākonsultējas ar ārstu, jo šos simptomus varētu izraisīt slimība, kas prasa turpmāku medicīnisku izmeklēšanu un ārstēšanu.

**2.** **Kas Jums jāzina pirms Gastricumeel tabletes lietošanas**

**Nelietojiet Gastricumeel tabletes šādos gadījumos:**

* ja Jums ir alerģija pret aktīvajām vielām vai kādu citu (6. punktā minēto) šo zāļu sastāvdaļu.

**Citas zāles un Gastricumeel tabletes**

Mijiedarbība ar citām zālēm nav novērota.

Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot.

**Grūtniecība un barošana ar krūti**

Ja Jūs esat grūtniece vai barojat bērnu ar krūti, ja domājat, ka Jums varētu būt grūtniecība vai plānojat grūtniecību, pirms šo zāļu lietošanas konsultējieties ar ārstu vai farmaceitu.

**Transportlīdzekļu vadīšana un mehānismu apkalpošana**

Gastricumeel tabletes neietekmē spējas vadīt transportlīdzekļus un apkalpot mehānismus.

**Gastricumeel tabletes satur laktozi**

Ja jums ārsts ir teicis, ka Jums ir kāda cukura nepanesība, pirms lietošanas

konsultējieties ar savu ārstu.

**3.**  **Kā lietot Gastricumeel tabletes**

Vienmēr lietojiet šīs zāles tieši tā, kā aprakstīts šajā instrukcijā vai kā ārsts vai farmaceits Jums teicis.

Ieteicamā deva ir:

Pieaugušajiem un bērniem no 12 gadu vecuma: 1 tablete jāizšķīdina mutē 3 reizes dienā. Akūtu traucējumu sākumterapijā pa 1 tabletei ik pēc 15 minūtēm (2 stundu laika posmā).

Bērniem līdz 2 gadu vecumam: jālieto pa 1 tabletei 1 reizi dienā. Akūtu traucējumu sākumterapijā jālieto pa 1 tabletei ik pēc 1-2 stundām (2 stundu laika posmā).

Bērniem no 2 līdz 5 gadu vecumam: jālieto pa 1 tabletei 1 līdz 2 reizes dienā. Akūtu traucējumu sākumterapijā jālieto pa 1 tabletei ik pēc 1-2 stundām (2 stundu laika posmā).

Bērniem no 6 līdz 11 gadu vecumam: jālieto pa 1 tabletei 2 reizes dienā. Akūtu traucējumu

sākumterapijā jālieto pa 1 tabletei ik pēc 1-2 stundām (2 stundu laika posmā).

Tabletēm jāļauj lēni izšķīst mutē, tās jālieto ēdienreižu starplaikā. Dodot bērniem, tableti var sasmalcināt un pievienot nelielam ūdens daudzumam.

**Ja esat lietojis Gastricumeel tabletes vairāk nekā noteikts**

Nav ziņojumu par pārdozēšanas gadījumiem.

**Ja esat aizmirsis lietot Gastricumeel tabletes**

Nelietojiet dubultu devu, lai aizvietotu aizmirsto devu.

**Ja Jūs pārtraucat lietot Gastricumeel tabletes**

Ja Jums ir kādi jautājumi par šo zāļu lietošanu, jautājiet savam ārstam vai farmaceitam.

**4. Iespējamās blakusparādības**

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā 15, Rīgā, LV 1003. Tālr.: +371 67078400; Fakss: +371 67078428. Tīmekļa vietne: [www.zva.gov.lv](http://www.zva.gov.lv/../?id=613&sa=613&top=3).

Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

**5. Kā uzglabāt Gastricumeel tabletes**

Uzglabāt bērniem neredzamā un nepieejamā vietā.

Nelietot pēc derīguma termiņa beigām, kas norādīts uz kastītes pēc „Derīgs līdz:”. Derīguma termiņš attiecas uz norādītā mēneša pēdējo dienu.

Zālēm nav nepieciešami īpaši uzglabāšanas apstākļi.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

**6. Iepakojuma saturs un cita informācija**

**Ko Gastricumeel tabletes satur:**

- 1 tablete satur aktīvās vielas:

Argentum nitricum D6 30mg

Acidum arsenicosum D6 30mg

Pulsatilla pratensis D4 60mg

Strychnos nux-vomica D4 60mg

Carbo vegetabilis D6 60mg

Stibium sulfuratum nigrum D6 60mg

- Palīgvielas ir magnija stearāts, laktozes monohidrāts.

**Gastricumeel tabletes ārējais izskats un iepakojums**

Iepakojumā pa 50 tabletēm.

Gastricumeel tabletesir baltas līdz dzeltenbaltas, apaļas un plakanas tabletes ar noslīpinātu šķautni.

**Reģistrācijas apliecības īpašnieks un ražotājs**

Biologische Heilmittel Heel GmbH

Dr.-Reckeweg-Str. 2-4, 76532

Baden-Baden

Vācija

Tālrunis: 0049 7221 501-00

Fakss: 0049 7221 501 485

E-pasts: info@heel.de

**Izplatītājs:**

SIA „Farmahelis”

Partizanu g. 198-5

50324 Kaunas

Lietuva

Tālrunis, fakss: 0037037-452559

E-pasts: info@heel.lv

Šī lietošanas instrukcija pēdējo reizi pārskatīta 06/2015